आजकल भोजपुरी फ़िल्म जगत में भी लीक से हटकर बड़े कैनवास पर भव्य फिल्मो का निर्माण शुरू हो गया है । इसी कड़ी में श्री रामा प्रोडक्शन के बैनर तले निर्मात्री सीमा देवी रूंगटा ने एक अनोखी प्रेम कहानी को परदे पर उतारने का दायित्व सौंपा है जाने माने निर्देशक प्रेमांशु सिंह को । एक दर्जन से भी अधिक अच्छी फिल्मो का निर्देशन कर चुके प्रेमांशु सिंह की इस फ़िल्म का नाम है बलम जी लव यू । लेखक सुरेंद्र मिश्रा की इस कहानी के खूबसूरत दृश्यों को कैमरे में कैद कर रहे हैं सिनेमेटोग्राफर सरफराज खान जबकि कला निर्देशक है नजीर शेख ।